Паскал Митревски е най-високият ръководител на славяномакедонците от Южна Македония през бурните години от края на Втората световна и Гражданската война в Гърция (1943-1949). Опитва се да лавира между ясно различаващите се политики на ГКП и ЮКП, като в крайна сметка остава по-близък до вижданията на ГКП. Въпреки това е репресиран от ГКП, стига до съветските затвори и е принуден да прекара последната част от живота си в Югославска Македония. Не успява да се наложи като безспорен авторитет включително заради честите конфликти между различните егейски активисти.